Y.A.B. DATO’ MENTERI BESAR: yang berbilang kaum. Kekuatan ini, lepas ini boleh bahas. Kekuatan ini, Insya-Allah akan membolehkan kita menangani penularan COVID-19 dan seterusnya berikhtiar memulihkan ekonomi negara. Kerajaan Negeri semenjak bermulanya penularan wabak COVID-19 memandang serius tentang kesannya kepada rakyat Negeri Selangor. Alhamdulillah, sebagai sebuah kerajaan yang prihatin, Kerajaan Negeri telah menjangkakan kesan penularan COVID- 19 ini bukan sahaja akan memberi kesan jangka pendek kepada kehidupan rakyat tetapi dalam tempoh jangka panjang.
Kerajaan Negeri menerobos ruang kolaborasi pintar segenap arah, yang menyaksikan Selangor menjadi satu-satunya negeri yang mempunyai Pasukan Petugas COVID-19 yang diketuai oleh Ahli Parlimen Kuala Selangor. Y.B. Datuk Seri Dr. Dzulkefly Ahmad dan barisan tokoh lain yang terus bertungkus-lumus sehingga ke hari ini dalam mencetus inisiatif proaktif dalam usaha Selangor terus menggempur COVID-19.
Ke arah mendepani gerak kerja tersebut, Selangor juga meneroka langkah menjadi Negeri terawal menubuhkan Bilik Gerakan COVID-19 yang diketuai oleh Timbalan Setiausaha Kerajaan Negeri (Pengurusan) Dato’ Zamani Ahmad Mansor. Di mana melalui Bilik Gerakan inilah, beberapa tatacara Operasi Standard ataupun (SOP) pengurusan Pusat Kuarantin dapat dicetuskan dan kemudiannya dijadikan panduan pelaksanaan di beberapa lokasi-lokasi lain di Malaysia.
Ini seterusnya memperkemas sinergi agensi Kerajaan Negeri dan juga agensi Persekutuan seperti Majlis Keselamatan Negara (MKN), Agensi Pengurusan Bencana Negara (NADMA) Jabatan Perdana Menteri dan lain-lain agensi dalam gerak kerja menyelaras pelaksanaan Perintah Kawalan Pergerakan Diperketatkan (PKPD) seperti di Sungai Lui, Selayang Baru, Jalan Othman dan terakhir di Kuala Langat Utama dan di Kuala Langat Murni.
Persefahaman erat ini juga di terjemah melalui Sidang Khas Bilik Gerakan yang melibatkan sesi sumbang saran melibatkan semua Pegawai-Pegawai Daerah dan Datuk Bandar/ Yang Dipertua Pihak Berkuasa Tempatan di seluruh Selangor, sehingga Selangor pernah ‘dicuit’ walhasil pelaksanaan Perintah Kawalan Pergerakan Bersyarat Diubahsuai (PKPBD) yang akhirnya turut diperakui keberkesanan pelaksanaannya sehingga turut diikuti oleh beberapa buah negeri lain.
Selangor juga terus melakukan terobosan melalui pengenalan Selangkah, sistem pendaftaran akses keluar-masuk di premis-premis kerajaan, perniagaan dan individu yang boleh dianggap sistem paling praktikal dalam melaksanakan Penjejakan Kontak berbanding sistem seumpamanya di Malaysia.
Terobosan-terobosan ini jelas memperlihatkan bagaimana Selangor boleh dianggap sebagai Frontline State dalam mendepani upaya dan ikhtiar dalam menggempur COVID- 19, dan aktor terpentingnya ialah tidak lain tidak bukan; sekalian petugas baris hadapan dan penjawat awam Negeri Selangor.
Sekalung apresiasi dan tabik hormat saya, mewakili seluruh rakyat Negeri Selangor, untuk didedikasikan buat seluruh penjawat awam pentadbiran Kerajaan Negeri dan Pentadbiran SUK Selangor hingga ke peringkat daerah dalam memastikan agenda menggempur COVID-19 ini dapat direalisasikan ke arah yang terbaik.
Marilah sekalian Ahli-Ahli Yang Berhormat untuk kita sama-sama bangun dan berdiri menzahirkan tanda apresiasi kita kepada semua petugas barisan hadapan dan penjawat awam Negeri Selangor.
Semua Ahli-Ahli Yang Berhormat Berdiri.
Terima kasih.
Ahli-Ahli Dewan yang mulia, bagi mendepani kesan wabak ini dengan serius, Kerajaan Negeri telah melaksanakan dua Pakej Rangsangan Ekonomi Selangor Prihatin. Bagi fasa pertama, bantuan kewangan diberikan secara terus kepada rakyat dan wira barisan hadapan petugas kesihatan, keselamatan da media pada peringkat awal Perintah Kawalan Pergerakan supaya dapat wheater the storm, atau to cushion the impact. Bagi fasa kedua, usaha tambahan bagi menangani isu-isu sosial ataupun social impact serta usaha ekonomi seperti Selangor Agro Market, Selangor E-Kitchen dan Selangor Advance bagi mengadaptasi kepada norma baharu kehidupan kita. Sehingga ke hari ini, Kerajaan Negeri telah membelanjakan sebanyak RM 260,144,464.54 (Dua Ratus Enam Puluh Juta Satu Ratus Empat Puluh Empat Ribu Empat Ratus Enam Puluh Empat Ringgit Lima Puluh Empat Sen) sejumlah peruntukan yang telah dilaksanakan yang memberi manfaat kepada 3.5 juta rakyat negeri Selangor ataupun 54% daripada jumlah keseluruhan rakyat Negeri Selangor. Struktur ekonomi Kerajaan Negeri pasca COVID-19 akan mengadaptasikan perubahan dan pendekatan baru dari segi sistem dan pelaksanaannya. Sehubungan dengan itu, bagi menampan kejatuhan pasaran dan membangunkan semula ekonomi Negeri Selangor, Kerajaan Negeri merancang untuk
memperkenalkan Pakej Selangor Prihatin Fasa Ketiga. Pelaksanaan Fasa Ketiga ini adalah sebagai satu daya tahan ataupun economic resilence untuk Negeri Selangor membangunkan semula ekonomi setelah mengalami kejutan secara mendadak susula penularan COVID-19 yang tidak pernah dijangkakan oleh mana-mana pakar ekonomi dunia sekalipun. Untuk itu, di bawah Fasa Ketiga ini, Kerajaan Negeri akan membangunkan Pelan Pemulihan Ekonomi Selangor yang menekankan kepada tiga tonggak utama dalam menangani impak COVID-19. Pertama, Jaminan Bekalan (food security). Kedua, Kemampanan Ekonomi ataupun economic Makanan sustainability dan Ketiga, Pembangunan Keupayaan ataupun capacity building. Jumlah keseluruhan nilai ekonomi dan Pelan Pemulihan Ekonomi Negeri Selangor adalah sebanyak RM55.85 bilion.
TONGGAK PERTAMA – Keselamatan Makanan ataupun (Food Security)
Kelangsungan sumber makanan menjadi tajuk yang sangat kritikal tatkala pandemik ini bermula di mana buat pertama kalinya berlaku renjatan terhadap aktiviti ekonomi dalam tempoh yang relative panjang. Walaupun secara umumnya, bekalan makanan di negara kita stabil dan rakyat tidak mengalami masalah untuk mendapatkan sumber makanan sepanjang tempoh PKP, namum ini tudak seharusnya membuatkan kita leka tanpa perancangan jangka Panjang yang mengambil kira secara holistik berkaitan dengan pengeluaran sumber makanan, rantaian bekalan, logistik, guna tanah, teknologi pertanian dan juga harga makanan yang berpatutan. Kita juga perlu berusaha untuk meningkatkan nilai kitaran pertanian dan juga mengurangkan kebergantungan kepada import makanan sebagai persediaan terhadap sebarang krisis import makanan sebagai persediaan terhadap sebarang krisis di masa hadapan seperti pandemik dan juga pemanasan global.
Semasa pelaksanaan PKP, Kerajaan Negeri Selangor telah membantu hampir 8,000 pengusaha di sektor pertanian dengan suntikan dana berjumlah RM3 juta untuk memasarkan produk mereka melalui Program Selangor Agro Market -Pasar Segar Terkawal. Sejunlah 275 golongan petani telah dibantu untuk pembelian dan memasarkan semula keluaran mereka di 13 lokasi dengan kaedah jualan secara terus, secara dalam talian dan pra-tempahan. Sejumlah RM15 juta nilai telah dicatat di sepanjang program Smart Agro Market berlangsung. Untuk tujuan ini inisiatif yang dicadangkan adalah seperti berikut:-
Pertama: Agrodata Selangor
Inisiatif AgroData merupakan inisiatif unutuk melengkapi kesenjangan di antara permintaan dan penawaran bahan makanan asas. Inisiatif ini akan dimulakan di
sepanjang gugusan Sungai Selangor dengan tanah berkeluasa 5,000 ekar akan ditumpukan utnuk usaha memastikan bekalan makanan Negeri Selangor terjamin. Kawasan ini berpotensi untuk dibangunkan sebagai Gedung Simpanan dan Pengeluaran Makanan serta Produk Asas Tani bagi Negeri Selangor dan Lembah Klang. AgroData Selangor juga menawarkan penggunaan teknologi dalam sistem kitaran ekonomi dalam bidang pertanian. Pengumpulan data mengenai permintaan dan peluang pertanian akan diterjemah menerusi usaha penanaman secara teknologi tinggi ataupun ‘Smart Farming’ dan aplikasi ‘Internet of Things’.
Kedua: Inisiatif Jaminan Bekalan Makanan Selangor oleh Perbadanan Kemajuan Pertanian Selangor (PKPS)
Perbadanan Kemajuan Pertanian Selangor (PKPS), akan menjadi tunjang untuk menggerakkan inisiatif jaminan bekalan makanan Selangor melalui projek-projek pertanian makanan tanah seluas 300 ekar di negeri ini.
Antara langkah-langkah yang telah diambil dan akan dipertingkatkan adalah seperti berikut:-
Pertama, menambah pembukaan Kawasan-kawasan pertanian di atas tanah-tanah milik Kerajaan dengan mewartakannya serta penggunaan tanah-tanah yang belum dimajukan, dan untuk tempoh terdekat oleh anak-anak syarikat yang tidak terlibat dalam sektor pertanian.
Kedua, meninggkatkan aktiviti pengeluaran di Kawasan Tanaman Kekal Pertanian Makanan (TKPM).
Ketiga, memperkasakan Perbadanan Kemajuan Pertanian Selangor (PKPS) di dalam aktiviti pertanian makanan dan seterusnya menjadi peneraju utama sektor pertanian makanan di Negeri Selangor.
Keempat, meningkatkan jumlah insetif-insentif kepada agropreneur seperti insetif input- input pertanian, baka-naka ternakan serta peralatan khsusnya golongan nelayan.
Kelima, menggiatkan kaedah pertanian mohon seperti fertigasi, hidrponkl dan akuaponik, projek tanaman bertingkat dan penggunaan teknologi seperti dron, sensor dan aplikasi dalam talian.
Secara keseluruhannya, untuk menjayakan Program Keselematan Bekalan Makanan kita peruntukan sebanyank RM50 juta.
Ketiga: Selangor Digital E-Supply Chain (SELDEC)
Inisiatif Selangor Digital E-Supply Chain (SELDEC) adalah bertujuan untuk menyediakan platform pasar dalam talian terutama sekali kepada usahawan luar bandar dalam pelbagai bidang termasuk pertanian, penternakan, perikanan dan industri desa untuk memasarkan produk mereka secara terus kepada pengguna.
Inisiatif SELDEC yang dietrajui oleh Selangor Industri Corporation (SIC) ini akan menggabungkan agensi-agensi pembangunan usahawan seperti Koperasi HIJRAH untuk mengurangkan jurang akses terutama sekali kepada usahawan luar bandar terhadap ekosistem pasaran atas talian. Pembentangan SELDEC juga dilihat sebagai inisiatif bagi memastikan hasil-hasil pertanian dan produk di Negeri Selangor mencapai potensi pasaran yang bukan sahaja terhad di Kawasan daerah masing-masing, namun dapat dinikmati oelh pengguna yang berada di daerah yang berlainan.
Strategi ini bakal menyaksikan hasil tanaman setiap daerah di Negeri Selangor dapat ditempah dan terlibat dalam system jual beli malah jufa melalui system penghantaran yang efektif. Ini dilihat dapat mengukuhkan ekonomi penduduk atau usahawan setempat yang mempunyai kuasa langsung dalam menguruskan hasil produk mereka terutama sekali penduduk luar bandar serta menembusi perangkap kartel-kartel yang selama ini menyebabkan petani-petani tidak dapat hasil yang setara dengan keuntungan di pasaran.
TONGGAK KEDUA – Kemampanan Ekonomi (Economic Sustainability)
Tonggak kedua pula iaitu Kemampuan Ekonomi (economic sustainability), penumpuan akan diberikan dalam merancakkan lagi pembangunan hartanah, memastikan pengurusan infrastruktur dan perkhidmatan air yang efisien, mengekalkan keseimbangan dalam aliran tunai Kerajaan Negeri serta peningkatan system penyampaian Kerajaan Negeri yang lebih bersifat fleksibel dan mampan dalam pengurusan terimaan hasil. Antara inisiatif yang dicadangkan adalah seperti berikut: